স্টাফ রিপোর্টার ॥ হবিগঞ্জ শহরের বিশিষ্ট ব্যবসায়ী গৌরাঙ্গ লাল দাশ (৩৯) হত্যাকান্ডের পরিকল্পনাকারী ঘাতক তারা মিয়া তারু কবিরাজ (৫৮)কে পিবিআই গ্রেফতার করেছে। সে ব্রাহ্মণবাড়ীয়া জেলার আখাউড়া উপজেলার ব্রিসানগর গ্রামের আবু মিয়ার পুত্র। গোপন সংবাদের ভিত্তিতে হবিগঞ্জ পিবিআই’র অতিরিক্ত পুলিশ সুপার মিয়া কুতুবুর রহমান চৌধুরীর তত্বাবধানে মামলার তদন্তকারী কর্মকর্তা পুলিশ পরিদর্শক মুহাম্মদ ফরিদুল ইসলামের নেতৃত্বে গতকাল রবিবার ভোররাতে তার বাড়ি এলাকা থেকে তারাকে গ্রেফতার করা হয়। এর আগে গৌরাঙ্গ হত্যার সাথে জড়িত গ্রেফতারকৃত ঘাতক আজিম হোসেন খাঁন সোহাগ (৩১) এর স্বীকারোক্তিমুল জবানবন্দিতে দেয়া তথ্য অনুযায়ী তারাকে গ্রেফতার করা হয়। গতকাল রবিবারই গ্রেফতারকৃত তারা মিয়াকে বিজ্ঞ সিনিয়র জুডিসিয়াল ম্যাজিস্ট্রেট তৌহিদুল আলম এর আদালতে হাজির করা হলে ১৬৪ ধারায় স্বীকারোক্তিমুলক জবানবন্দি প্রদান করেছে। এর ...